Donegolo grafystė
Donegolo grafystė (air. Contae Dhún na nGall; angl. County Donegal) – šiaurės vakarinė Airijos grafystė Alsterio regione. Pavadinta nuo Donegolo miesto, nors grafystės centras – Lifordas, o didžiausias miestas – Leterkenis. Grafystėje vyrauja žemi kalnai, daugybė ežerų (didžiausias – Svilio ežeras). Aukščiausia vieta 751 m. Garsios Slyvio lygos uolos – antros pagal aukštį Europoje. Grafystėje ir šiauriausias Airijos salos taškas Malino kyšulys (angl. Malin Head). Prateka Ernas, įtekantis į Donegolo įlanką. Įkurtas Glenvego nacionalinis parkas. Tai viena iš labiausiai izoliuotų ir angliškų Airijos Respublikos grafysčių.